Surxondaryoda jinoiy javobgarlikdan qochib yurgan shaxs Toshkent shahrida ushlandi

Surxondaryo viloyati Sherobod tumanida jinoyat sodir etib qochib yurgan shaxs Toshkent shahrida ushlangan. Bu haqda viloyat IIB xabar bermoqda.
Ma'lum qilinishicha, 2021 yilning fevral oyida, Sherobod tumani Oltinvoha mahallasida yashovchi J.O. Jinoyat kodeksining 226-moddasi 2-qismida ko‘rsatilgan (Ma'muriy nazorat qoidalarini buzish) jinoyatini sodir etgan va yashiringan. Unga nisbatan Sherobod tuman IIB tergov bo‘limi tomonidan qidiruv e'lon qilingan va ehtiyot chorasi sifatida qamoqqa olish qarori qo‘llanilgan.
Qayd etilishicha, 30 may kuni Toshkent shahrida xizmat safarida bo‘lgan viloyat IIB Jinoyat qidiruv boshqarmasi hamda Sherobod tumani IIB Jinoyat qidiruv bo‘limi xodimlari tomonidan J.O. Toshkent shahri Chilonzor tumanida yurgani aniqlanib, qo‘lga olingan.
Bosqinchilik jinoyatini sodir etib, 11 yildan buyon qidiruvda bo‘lgan shaxs ushlandi
Farg‘onada uch kunda 34 ta ochilmagan jinoyatlar fosh etilib, 14 nafar qidiruvdagi shaxs ushlandi